බ්‍රිතාන්‍ය අග්‍රාමාත්‍ය බොරිස් ජොන්සන්ට ද කොවිඩ් 19 හෙවත් නව කොරෝනා වෛරසය ආසාදනය වී ඇති බව තහවුරු වී තිබෙනවා.අග්‍රාමාත්‍යවරයා ට්විටර් සටහනක් තබමින්, ප්‍රකාශ කර ඇත්තේ ගත වූ පැය 24 ක කාලය තුළ තමන්ට කොරෝනා ලක්ෂණ මතුවූ අතර, සිදුකළ පරික්ෂාවේදී එය තහවුරු වී ඇති බවයි.තමන් මේ වනවිට ස්වයං නිරෝධායනයකට යොමුවී ඇති අතර, රජයේ කටයුතු වලට නායකත්වය දෙමින් අඛන්ඩව එම කටයුතු සිදුකරන බව ද ඔහු සිය ට්විටර් සටහනේ දක්වා තිබෙනවා.